CELEX: C2007/297/81
Language: et
Date: 2007-12-08 00:00:00
Title: Kohtuasi T-138/05: Esimese Astme Kohtu 23. oktoobri 2007 . aasta otsus — Komisjon versus Impetus (Vahekohtuklausel — Uurimis- ja arendustegevuse raamprogrammid — Ühishuviga telemaatiliste rakenduste valdkonna projekte puudutavad lepingud — Põhjenduste puudumine ja ühe osa deklareeritud kulude kokkusobimatus lepingu erisätetega — Makstud summade tagasimaksmine)

8.12.2007   
            
            
               ET
            
            
               Euroopa Liidu Teataja
            
            
               C 297/40
            
         Esimese Astme Kohtu 23. oktoobri 2007. aasta otsus — Komisjon versus Impetus
   (Kohtuasi T-138/05) (1)
   
   (Vahekohtuklausel - Uurimis- ja arendustegevuse raamprogrammid - Ühishuviga telemaatiliste rakenduste valdkonna projekte puudutavad lepingud - Põhjenduste puudumine ja ühe osa deklareeritud kulude kokkusobimatus lepingu erisätetega - Makstud summade tagasimaksmine)
   (2007/C 297/81)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: D. Triantafyllou, keda abistas advokaat N. Kostikas)
   
      Kostja: Impetus Symvouloi Michanikoi — Kainotomia kai Technologia EPE (Ateena, Kreeka) (esindaja: advokaat P. Miliarakis)
   Kohtuasja ese
   EÜ artikli 238 mõttes vahekohtuklauslil põhinev hagi, millega taotletakse Impetus Symvouloi Michanikoi — Kainotomia kai Technologia EPE-lt ühe osa ettemakstud summade tagastamist, mille ühendus tegi lepingu Invite (Inland Navigation Telematics), viitenumbriga COP 493, ja lepingu Ausias (Att in Urban Sites with Integration and Standardisation), viitenumbriga TR 1006, alusel, mis sõlmiti Euroopa Parlamendi ja nõukogu 26. aprilli 1994. aasta otsuse nr 1110/94/EÜ ühenduse teadusuuringute, tehnoloogiaarenduse ja tutvustamistegevuse neljanda raamprogrammi (1994–1998) kohta (EÜT L 126, lk 1) raames, ning lepingu Artis (Advanced Road Transport Informatics in Spain), viitenumbriga V 2043, alusel, mis sõlmiti nõukogu 23. aprilli 1990. aasta otsuse 90/221/Euratom, EMÜ ühenduse teadusuuringute ja tehnoloogiaarengute raamprogrammi (1990–1994) kohta (EÜT L 117, lk 28) raames.
   Otsuse resolutiivosa
   
               1.
            
            
               Jätta rahuldamata komisjoni nõue, mis puudutab 136 037,30 euro suuruse summa tagasimaksmist lepingu Invite (Inland Naviggation Telematics), viitenumbriga COP 493, alusel.
            
         
               2.
            
            
               Mõista Impetus Symvouloi Michanikoi — Kainotomia kai Technologia EPE-lt lepingu Ausias (Att in Urban Sites with Integration and Standardisation), viitenumbriga TR 14006, alusel komisjoni kasuks välja 14 678,41 euro suurune põhisumma, millele lisanduvad Hispaanias kohaldatava seadusliku aastamääraga viivisintressid alates 15. novembrist 2002 kuni võla täieliku tasumiseni.
            
         
               3.
            
            
               Mõista Impetus Symvouloi Michanikoi — Kainotomia kai Technologia EPE-lt lepingu Artis (Advanced Road Transport Informatics in Spain), viitenumbriga V 2043, alusel komisjoni kasuks välja 9 230,77 euro suurune põhisumma, millele lisanduvad Hispaanias kohaldatava seadusliku aastamääraga viivisintressid alates 29. jaanuarist 2003 kuni võla täieliku tasumiseni.
            
         
               4.
            
            
               Pooled kannavad oma kohtukulud ise.
            
         
      (1)  ELT C 182, 23.7.2005.